Predkladacia správa

Podľa  § 108 ods. 1  zákona  400/2009 Z. z. o štátnej službe a o zmene a doplnení niektorých zákonov (ďalej len „zákon o štátnej službe“) štátnemu zamestnancovi vo verejnej funkcii určí plat ten, kto ho zvolil, vymenoval alebo poveril, ak osobitný predpis neustanovuje inak.  
V zmysle ustanovenia § 99 ods. 1 písm. a) zákona o štátnej službe sa predkladá vláde Slovenskej republiky návrh na poskytnutie odmeny za kvalitné plnenie služobných úloh Ing. Jánovi Bachratému, v súvislosti s ukončením vykonávania funkcie podpredsedu Úradu priemyselného vlastníctva Slovenskej republiky, s prihliadnutím na vysoký osobný a odborný prínos v oblasti  ochrany priemyselných práv. 
Ing. Ján Bachratý v oblasti priemyselnoprávnej ochrany pôsobil  35 rokov, z toho na Úrade pre vynálezy a objavy Praha od 01. 09. 1974 do 31. 12. 1992 a po zriadení Úradu priemyselného vlastníctva Slovenskej republiky od 01. 01. 1993 na tomto úrade, kde bol poverený riadiacimi činnosťami. Od 01. 01. 2002 do 05. 01. 2010 na základe príslušných uznesení vlády Slovenskej republiky vykonával funkciu podpredsedu Úradu priemyselného vlastníctva Slovenskej republiky. O uvoľnenie z uvedenej funkcie požiadal k 05. 01. 2010 z dôvodu odchodu do dôchodku.
Materiál vzhľadom na jeho charakter nebol predmetom medzirezortného pripomienkového konania a nemá finančný, ekonomický, environmentálny vplyv, vplyv na zamestnanosť a na podnikateľské prostredie.